EkBass/fiwiki-20250220-pages-articles huggingface dataset:
Samuel Ivanič

Samuel Ivanič (s. 31. maaliskuuta 1996 Banská Bystrica, Slovakia) on slovakialainen jääkiekkopuolustaja, joka pelaa Hockeyettan-joukkue Kiruna IF:ssä. Hän laukoo oikealta. ==Ura== ===Seuraura=== Ivanič on HC Banská Bystrican kasvatti. Hän pelasi juniorina myös HC Lučenecissa, josta Ivanič pelasi 15-vuotiaana Banská Bystricaan kaudeksi 2011–2012. Kaudeksi 2013–2014 hän siirtyi Ruotsiin ja Djurgårdens IF:n junioreihin. Ivanič voitti siellä seuraavan kauden 2014–2015 päätteeksi J20 SuperElitin mestaruuden. Kaudeksi 2015–2016 Ivanič palasi kotimaahansa. Hän pelasi HK Orange 20:n paidassa Slovakian pääsarja Extraligaa sekä sarjatasoa alempana 1. hokejová liga SR:ssä. Hän pelasi Extraligassa tulokaskautensa aikana 20 runkosarjaottelua ilman tehopisteitä. Kesken kauden, helmikuussa 2016 Ivanič siirtyi loppukauden sopimuksella Mestis-joukkue JYP-Akatemiaan. Ivanič palasi kaudeksi 2016–2017 vuoden mittaisella sopimuksella kasvattajaseuraansa HC Banská Bystricaan pelaamaan Extraligaa. ===Maajoukkueura=== Ivanič pelasi alle 20-vuotiaiden MM- kilpailuissa vuonna 2016 sekä alle 18-vuotiaiden Ivan Hlinkan muistoturnauksessa vuonna 2013. ==Tilastot== 2015–2016 HK Orange 20 Slovakia I 11 1 2 3 8 - - - - - JMM 3 0 0 0 0 HK Orange 20 SloEL 20 0 0 0 18 - - - - - JYP-Akatemia Mestis 8 1 0 1 35 - - - - - 1 kausi yhteensä SloEL 20 0 0 0 18 - - - - - 1 kausi yhteensä Mestis 8 1 0 1 35 - - - - - ==Lähteet== * * ===Viitteet=== Luokka:Slovakialaiset jääkiekkoilijat Luokka:Vuonna 1996 syntyneet Luokka:Elävät henkilöt
Hail to the King

Hail to the King on Avenged Sevenfoldin kuudes studioalbumi, joka julkaistiin 27. elokuuta 2013. Se nousi Suomen virallisen listan sijalle 1. == Kappaleet == # # # # # # # # # # === Deluxe Edition === # * # == Kokoonpano == * M. Shadows – laulu * Zacky Vengeance – kitara, taustalaulu * Synyster Gates – kitara, taustalaulu, muu laulu (kappale "Planets") * Johnny Christ – basso, taustalaulu * Arin Ilejay – rummut == Arvostelut == * Metacritic: 70/100Metacritic: Reviews for Hail to the King by Avenged Sevenfold * About.com: About.com: Album review * AllMusic: AllMusic review * Alternative Press: Alternative Press: Album review * Imperiumi.net: Imperiumi.net: Levyarvio * Kaaoszine: 7/10Avenged Sevenfold – Hail To The King Viitattu 13.1.2023. * Rolling Stone: Rolling Stone review * Soundi: Soundi: Levyarvio == Lähteet == == Aiheesta muualla == * Hail to the King discogs.com -sivustolla Luokka:Avenged Sevenfoldin albumit Luokka:Vuoden 2010 albumit
Linde AG

Linde AG tai The Linde Group on saksalainen kemianteollisuuden yritys. Sen kotipaikka on Münchenissä. Sen osake noteerataan Frankfurtin pörssissä ja se on osa DAX-indeksiä. Sen pääasialliset tuotteet ovat erilaiset teollisuudessa käytetyt kaasut ja niiden erottamiseen liittyvät laitteet. Sillä on myös logistiikkatoimintaa. Vuoden 2014 lopussa Linde työllisti yli 65 tuhatta ihmistä. Samana vuonna sen liikevaihto oli yli 17 miljardia euroa, josta tilikauden voittoa yli 1,1 miljardia euroa. Lindellä on toimintaa yli sadassa maassa. Yrityskorporaatio on jaettu kolmeen osaan: Industrial gases & Healthcare, Engineering ja Gist. Muun muassa Suomessa toimiva AGA on osa Linde-konsernia. Kuva:Linde (previously AGA) air separation plant in Washington, West Virginia..JPG|Kuva erotuslaitoksesta Washingtonissa, Länsi- Virginiassa Kuva:Linde DSCF8413.jpg|Kuva Hamburg-Wilhelmsburgista Kuva:Linde- Wasserstofftank.JPG|Museoitu nestemäisen vedyn säilytysastia Altlußheimissa ==Lähteet== == Aiheesta muualla == Luokka:Saksalaiset pörssiyhtiöt Luokka:Saksalaiset kemianteollisuusyhtiöt
HMS Devonshire (1745)

HMS Devonshire oli Britannian kuninkaallisen laivaston 1745 vesillelaskettu 66-tykkinen kolmannen luokan linjalaiva. == Valmistus == Alus tilattiin 25. huhtikuuta 1741 Woolwichin telakalta, missä köli laskettiin 16. lokakuuta 1740. Alus laskettiin vesille 19. heinäkuuta 1745 ja valmistui 1. lokakuuta. Aluksen valmistuskustannusket olivat 40 890 puntaa 2 shillinkiä ja 8 dimeä sisältäen varustamisen.Winfield 2007 s. 33 == Palvelus == Alus otettiin palvelukseen tammikuussa 1745 päällikkönään Charles Knowles. Alus poistettiin palveluksesta kesäkuussa 1763 ja sen romuttaminen Portsmouthissa saatiin päätökseen 5. lokakuuta 1772.Winfield 2007 s. 34 ==Lähteet== * === Viitteet === Luokka:Kuninkaallisen laivaston kolmannen luokan linjalaivat Luokka:1719 Establishment
Vonovia

Vonovia on saksalainen kiinteistöomistukseen erikoistunut yhtiö. Sen osake noteerataan Frankfurtin pörssissä. Se on myös osa DAX-indeksiä. Vonovian pääkonttori sijaitsee Düsseldorfissa. Vonovia omistaa noin 370 000 asuntoa ympäri Saksaa. Vuonna 2015 yhtiö työllisti noin 5 900 ihmistä. Vuonna 2014 yrityksen liikevaihto oli noin 1,4 miljardia euroa, josta tilikauden voittoa noin 410 miljoonaa euroa. ==Lähteet== Luokka:Saksalaiset pörssiyhtiöt Luokka:Kiinteistöomistajat Luokka:DAX-indeksi
Kassala

Kassala (, ) on Sudanin itäisen Kassalan osavaltion pääkaupunki. Kaupungin asukasluku oli 234 622 vuonna 1993.Citypopulation.de ==Lähteet== ==Aiheesta muualla== Luokka:Sudanin kaupungit
HMS Devonshire (1710)

HMS Devonshire oli Britannian kuninkaallisen laivaston 1710 vesillelaskettu 80-tykkinen kolmannen luokan linjalaiva. == Valmistus == Alus tilattiin 29. joulukuuta 1707 Ackworthilta Woolwichista. Se laskettiin vesille 12. joulukuuta 1710.Winfield 2007 s. 29 == Palvelus == Alus otettiin palvelukseen 5. tammikuuta 1711 päällikkönään Robert Arris. Alus muutettiin 1740 proomuksi Woolwichissa, missä se myytiin 14. lokakuuta 1760 285 punnalla. ==Lähteet== * === Viitteet === Luokka:Kuninkaallisen laivaston kolmannen luokan linjalaivat Luokka:1706 Establishment
HMS Agincourt (S125)

HMS Agincourt (viirinumero S125, aiemmin HMS Ajax) tulee olemaan Britannian Kuninkaallisen laivaston Astute-luokan sukellusvene. Aluksen nimi vaihtui, koska maavoimat nimesi syyskuussa 2015 uuden tiedusteluajoneuvonsa Ajaxiksi. == Valmistus == Britannian hallitus ilmoitti 11. joulukuuta 2012 valmistamiseen tarvittavien materiaalien tilaamisen. Aluksen tilaus vahvistettiin toukokuussa 2018. Aluksen odotettu palvelukseenottoaika on vuonna 2024.Beedall 2019 s. 70 == Lähteet == * === Viitteet === Luokka:Astute- luokan sukellusveneet
Merck KGaA

Merck KGaA tai Merck Group on saksalainen lääkevalmistaja ja kemianteollisuuden yhtiö. Sen osake noteerataan Frankfurtin pörssissä. Merck on myös osa DAX-indeksiä. Yhtiön pääkonttori sijaitsee Darmstadtissa. Vuonna 2015 sillä oli noin 50 tuhatta työntekijää. Vuonna 2014 sen liikevaihto oli noin 11,5 miljardia euroa,, josta liikevoittoa 1,76 miljardia euroa. Yrityksen perusti Friedrich Jacob Merck vuonna 1668. Merck osti apteekin Darmstadtissa, josta kasvoi nykyinen yritys. Merck tunnetaan merkittävänä morfiinin ja kokaiinin myyjänä erityisesti 1800- ja 1900-luvulla. Kuva:Karl Ludwig Kley 01.jpg|Yrityksen toimitusjohtaja Karl-Ludwig Kley Kuva:01296LOW ARIAL V GERNSHEIM.jpg|Merckin tehdas Gernsheimissa. Kuva:00846LOW COMPLETEHEADQUA A.jpg|Yhtiön pääkonttori Kuva:Merck Marke 692107.jpg|Merckin logo vuonna 1741 ==Lähteet== == Aiheesta muualla == Luokka:Saksalaiset pörssiyhtiöt Luokka:Saksalaiset lääkealan yritykset Luokka:Saksalaiset kemianteollisuusyhtiöt Luokka:DAX-indeksi
Katsotuimmat televisiolähetykset Suomessa

Suomen kaikkien aikojen katsotuin televisiolähetys on Miss Suomi -kilpailuiden finaali 1979, joka esitettiin Yle TV1 -kanavalla. Ohjelma keräsi 3,3 miljoonaa katsojaa. Lähetyksen mittausmenetelmä oli kuitenkin eri kuin nykypäivän televisiomittaustutkimuksissa, joita suorittaa Finnpanel. Nykyaikaisen televisiomittausjärjestelmän (vuodesta 1987 lähtien) katsotuin ohjelma on Yle TV1:llä vuoden 2017 Linnan juhlien välissä esitetty uutislähetys, jota katsoi keskimäärin 2,793 miljoonaa suomalaista. Suurimman tv-tavoittavuuden on puolestaan kerännyt Jääkiekon MM-kilpailuiden 2016 loppuottelu Suomi–Kanada, joka esitettiin MTV3- ja MTV Sport 1 -kanavilla. Lähetys tavoitti 3,25 miljoonaa katsojaa. Katsotuimpia televisiolähetyksiä vuosittain ovat muun muassa Linnan juhlat, jääkiekon maailmanmestaruuskilpailut, Eurovision laulukilpailun finaali ja Ylen TV-uutiset. Myös urheilun muut suurtapahtumat, kuten neljän vuoden välein järjestettävät talvi- ja kesäolympialaiset, keräävät miljoonayleisön. 2000-luvulla yli miljoona katsojaa keränneitä viihdeohjelmia ovat esimerkiksi Tanssii tähtien kanssa sekä Putous. ==Katsotuimmat TV-ohjelmat 2020== Sija Ohjelma Päivämäärä Kanava Keskikatsojamäärä 1\. Yle Uutiset 6.12.2020 Yle TV1 1 694 000 2\. Linnan juhlat 6.12.2020 Yle TV1 1 639 000 3\. Kohti Linnan juhlia 6.12.2020 Yle TV1 1 319 000 4\. Yle Uutiset alueeltasi 16.3.2020 Yle TV1 1 313 000 5\. Suomen Turku julistaa Joulurauhan 24.12.2020 Yle TV1 1 304 000 ==Muuta== Nykyaikaisen TV-mittausjärjestelmän käsitteet: *Keskikatsojamäärä = katsojien määrän keskiarvo koko ohjelman keston ajalta. *Tavoittavuus = tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää. ==Lähteet== Luokka:Suomalaiset televisio-ohjelmat
Juha Karvanen (käsikirjoittaja)

Juha Karvanen (s. 9. elokuuta 1983)Juha Karvanen Käsikirjoittajien Kilta, 2016. Viitattu 17.2.2016. on suomalainen käsikirjoittaja. == Ura == Juha Karvanen opiskeli elokuvakäsikirjoittamista Salfordin yliopistossa ja valmistui sieltä maisteriksi (Master of Arts) vuonna 2011. Sen jälkeen hän jatkoi opintoja Tampereen yliopistossa, josta valmistui 2013 filosofian maisteriksi pääaineenaan historia. Gradutyössään hän käsitteli pesäpalloseura Kankaanpään Mailan asemaa osana Kankaanpään kunnallista kulttuuri- identiteettiä ja miten se on muodostunut.Juha Karvanen: Aatteen soturit resurssipelissä. Pesäpalloseura Kankaanpään Mailan juurtuminen osaksi Kankaanpään identiteettiä. (Pro gradu) Tampereen yliopisto, yhteiskunta- ja kulttuuritieteiden yksikkö. 2013. Viitattu 17.2.2016. Karvanen aloitti uraansa käsikirjoitusryhmän jäsenenä keväällä 2011 tekemällä taustatoimitusta eli keräämällä historiatietoja Claes Olssonin elokuvaprojektissa Taistelu Näsilinnasta 1918.Taistelu Näsilinnasta 1918 Elonet.fi. Viitattu 17.2.2016.Ulpu-Maria Lehtinen: Millainen on käsikirjoittajan työharjoittelu? Tampereen ammattikorkeakoulun (TAMK) taide & viestintä-blogissa 20.3.2011. Viitattu 17.2.2016. Käsikirjoitusavustajat etsivät elokuvan taustaksi historiallista faktatietoa vanhoista sanomalehdistä, joita on taltioitu mikrofilmeille. Lähdeaineistona käytettiin myös erilaisia näyttelykirjeitä ja vanhoja valokuvia. Lisäksi avustajat ottivat yhteyttä historiantutkijoihin lisätietojen saamiseksi. Kerätyn tiedon avulla kirjoitusryhmä etsi elokuvaa varten sopivat kuvauspaikat. Karvasen ensimmäinen merkittävä työ oli tv-sarja Salatut elämät, johon hän kirjoitti dialogia, yksittäisten jaksojen käsikirjoituksia ja muokkasi käsikirjoitukset lopulliseen muotoon kuvauksia varten. Sen jälkeen hän on kirjoittanut televisiosarjan Roba 3. tuotantokauden jaksoja ja sarjan juonirakennelmaa. Sarjan kolmannen kauden kuvaukset kestivät syksystä 2014 kesään 2015.Poliisidraamasarja ROBAn uusinnat alkavat tänään Yellow Film & Tv, 20.1.2015. Viitattu 17.2.2016. Alkuvuonna 2016 Karvasella oli työn alla lyhytelokuvan sekä ensimmäinen pidemmän elokuvan käsikirjoitus. Käsikirjoittamisen lisäksi Karvasella on useiden vuosien kokemus journalistina. Hän on toimittanut materiaalia useisiin lehtiin (mm. Aamulehti ja Satakunnan Kansa). Karvanen on kotoisin Kankaanpäästä. Aili Raudla- Majakangas: Kirjailija koululaisten piinapenkissä Kankaanpään Seutu, 7.5.2012. Viitattu 17.2.2016. ===Käsikirjoituksia=== * Salatut elämät (tv-sarja), 2010–2014 * Pelipäivä (dokumenttielokuva), 2012 (myös ohjaus) * KHL: tehtävä idässä (dokumenttisarja), 2014–2015 (myös ohjaus) * Ismo (komediasarja), Elisa Viihde, 2015 * Roba (tv-sarja), 3. tuotantokausi, 2015 * Villi kortti (tv- show), 2015– (myös ohjaus) == Lähteet == Luokka:Suomalaiset käsikirjoittajat Luokka:Vuonna 1983 syntyneet Luokka:Elävät henkilöt
Jasser Anoschkin

Jasser Anoschkin (s. 17. elokuuta 1982) on suomalainen taidoka, joka edustaa Keravan Sandokaita. Vyöarvoltaan hän on 4 Dan. Anoschkin aloitti taidouransa 2004 Lahden Gentaissa, siirtyi sieltä Keravan Sandokain jäseneksi 2008 ja edelleen Yliopiston Taidon jäseneksi 2012. Hän palasi takaisin Keravan Sandokain jäseneksi 2021. Hän on valmistunut Liikunnanohjaajaksi Lahden AMK:sta 2009 ja tehnyt siellä opinnäytetyön aiheesta Fysiologinen kuormittavuus budolaji taidon kilpailunomaisessa sentaino hokeissa. Anoschkin on valmistunut myös lääketieteen lisensiaatiksi vuonna 2019 Helsingin yliopistosta. Anoschkin on sijoittunut Suomen Taidon kokonaisrankingin ykköseksi kolmesti vuosina 2016, 2017 ja 2022. Ranking pisteitä jaetaan kotimaisista cup ja SM-kilpailuista. == Lähteet == * Taidon maajoukkue 2015 === Viitteet === Luokka:Suomalaiset taidokat Luokka:Vuonna 1982 syntyneet Luokka:Elävät henkilöt
Koivumaan seisake

Koivumaan seisake () on lakkautettu rautatieliikennepaikka rataosalla samannimisellä kyläalueella Kolarissa. Liikennepaikka avattiin 1. joulukuuta 1965, ja se lakkautettiin vuonna 1990. == Lähteet == == Aiheesta muualla == *Vaunut.org: Kuva Koivumaan liikennepaikasta vuodelta 2010 Luokka:Kolarin liikenne Luokka:Kolarin rakennukset ja rakennelmat Luokka:Lapin lakkautetut rautatieliikennepaikat
Sorvanojan seisake

Sorvanojan seisake () on lakkautettu rautatieliikennepaikka rataosalla samannimisellä vähäväkisellä kyläalueella Pellossa. Liikennepaikka avattiin 1. joulukuuta 1965, ja se lakkautettiin vuonna 1975. == Lähteet == Luokka:Pellon liikenne Luokka:Pellon rakennukset ja rakennelmat Luokka:Lapin lakkautetut rautatieliikennepaikat
Norwegian Air International

Norwegian Air International oli Norwegian Air Shuttlen irlantilainen tytäryhtiö. Se perustettiin, jotta Norwegian Air Shuttle voisi hyödyntää Euroopan unionin vapaampia liikennöintioikeuksia. Se sai toimintalupansa helmikuussa 2014 ja lakkautettiin 31. lokakuuta 2021 osana talousvaikeuksiin joutuneen Norwegianin uudelleenjärjestelyjä. Sen solmukohdat olivat Corkin kansainvälinen lentoasema Irlannissa ja Gatwickin kansainvälinen lentoasema Yhdistyneessä kuningaskunnassa. Norwegian Air International liikennöi Norwegian Air Shuttlen lentoja käyttäen samaa brändäystä ja miehistöä mutta omia tunnuksiaan. == Laivasto == Toimintansa aikana Norwegian Air International käytti seuraavia lentokoneita: * 72 Boeing 737-800 * 9 Boeing 737 MAX 8 == Lähteet == Luokka:Norwegian Air Shuttle Luokka:Entiset irlantilaiset lentoyhtiöt
Martti Valtonen (balettitanssija)

Martti Einari Valtonen (2. heinäkuuta 1937 Uusikirkko – 9. syyskuuta 2019 Lieto)Martti Valtosen muistokirjoitus Helsingin Sanomissa oli suomalainen balettitanssija. Hän kuului Suomen Kansallisoopperan balettikuntaan 1959–1987. Hän oli solistitanssija vuodesta 1964 ja ensitanssija vuodesta 1968. Vuodesta 1975 alkaen hän toimi Kansallisbaletin balettikoulun opettajana. Häntä luonnehditaan intensiiviseksi ja teknisesti hioutuneeksi tanssijaksi.Facta 2001, osa 17, p. 679. WSOY 1985. Hänen puolisonsa oli balettitanssija Maj-Lis Rajala.WSOY Iso Tietosanakirja, osa 10, s. 125, WSOY 1997. Valtonen sai Pro Finlandia -mitalin vuonna 1977. == Lähteet == ==Aiheesta muualla== * Kaikki tehtävät Luokka:Suomalaiset balettitanssijat Luokka:Pro Finlandia -palkitut Luokka:Vuonna 1937 syntyneet Luokka:Vuonna 2019 kuolleet
Olavi Valtonen

Jouna Olavi Valtonen (28. elokuuta 1907 Masku – 8. tammikuuta 1965 Helsinki)Kuolleita (maksullinen artikkeli) Helsingin Sanomat 9.1.1965, s. 9. HS Aikakone. Viitattu 3.4.2018.Jouna Olavi Valtosen kuolinilmoitus (maksullinen artikkeli) Helsingin Sanomat 13.1.1965, s. 2. HS Aikakone. Viitattu 30.9.2022. oli suomalainen kenraalimajuri. Hän oli pääesikunnan huolto-osaston osastopäällikkö 1960–1964 ja huoltopäällikkö 1964–1965.Facta 2001, WSOY 1985, 17. osa, palsta 679 Valtonen suoritti Kadettikoulun vuonna 1930 ja aloitti vuonna 1939 Sotakorkeakoulussa opinnot, jotka kuitenkin katkesivat Talvisotaan. Talvisodan aikana hän oli komppanianpäällikkönä Erillinen pataljoona 6:ssa ja pataljoonankomentajana Jalkaväkirykmentti 23:ssa. Jatkosodan aikana hän oli toimistoesiupseerina ja -päällikkönä päämajan operatiivisen osaston maavoimatoimistossa ja hankki esikuntaupseerin koulutuksen Saksan sota-akatemiassa vuonna 1943. Valtonen suoritti myös ylemmän oikeustutkinnon Helsingin yliopistossa vuonna 1950 ja sai varatuomarin arvon 1963. Hän oli Etelä-Uudenmaan sotilaspiirin päällikkönä 1956–1957, puolustusvoimien huoltopäällikön apulaisena 1957–1960, pääesikunnan huolto- osaston päällikkönä 1960–1964 ja puolustusvoimien huoltopäällikkönä 1964–1965. Hänet ylennettiin kenraalimajuriksi 1964. == Lähteet == Luokka:Suomalaiset kenraalit Luokka:Vuonna 1907 syntyneet Luokka:Vuonna 1965 kuolleet
Kuparinitraatti

Kuparinitraatti (Cu(NO3)2) on kupari- ja nitraatti-ionien muodostama epäorgaaninen ioniyhdiste. Yhdistettä voidaan käyttää muun muassa tekstiiliteollisuudessa, pyrotekniikassa ja metallurgiassa sekä muiden kupariyhdisteiden valmistamiseen. ==Ominaisuudet== Huoneenlämpötilassa kuparinitraatti on sinistä kiteistä ainetta. Se on voimakkaasti hygroskooppista ja siitä tunnetaan useita kidevedellisiä muotoja esimerkiksi trihydraatti (Cu(NO3)2·3H2O) ja heksahydraatti (Cu(NO3)2·6H2O). Kuparinitraatti liukenee hyvin veteen ja eräisiin orgaanisiin liuottimiin kuten etanoliin. Kuumennettaessa yhdisteen trihydraattia yli sen sulamispisteen se alkaa hajota muodostaen ensin niin kutsuttua emäksistä kuparinitraattia ja lopulta kupari(II)oksidia noin 170 °C:n lämpötilassa.H. Wayne Richardson:Copper Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 17.2.2016 Kiinteänä kidevedettömän kuparinitraatin rakenteessa kupari-ionit muodostavat ketjuja, joita nitraatti-ionit linkittävät. Jokainen kupari-ioni on sitoutunut kahteen nitraatti-ioniin. Kaasufaasissa yhdiste esiintyy tasomaisina molekyyleinä. ==Valmistus ja käyttö== Kidevedellisiä kuparinitraatteja voidaan valmistaa neutraloimalla kuparihydroksidia, kupari(II)oksidia tai kuparikarbonaattia typpihapolla Kupari myös liukenee typpihappoon muodostaen kuparinitraattia ja typen oksideja. Laimea tai viileä typpihappo pelkistyy reaktiossa pääasiassa typpioksidiksi ja väkevä tai kuuma typpihappo pelkistyy typpidioksidiksi. Yhdiste kiteytyy alle 24,5 °C:n lämpötilassa heksahydraattina ja tätä korkeammissa lämpötiloissa trihydraattina. Kidevedetöntä kuparinitraattia voidaan valmistaa liuottamalla kuparia etyyliasetaatin ja dityppitetraoksidin seokseen ja kuumentamalla muodostunut kompleksiyhdiste noin 90 °C:n lämpötilaan, jolloin liuottimet haihtuvat pois. :Cu(OH)2 \+ 2 HNO3 → Cu(NO3)2 \+ 2 H2O :3 Cu + 8 HNO3 → 3 Cu(NO3)2 \+ 4 H2O + 2 NO :Cu + 4 HNO3 → Cu(NO3)2 \+ 2 H2O + 2 NO2 Kuparinitraattia voidaan käyttää tekstiiliteollisuudessa muun muassa peittana ja hapettimena, keramiikan värjäykseen, kuparin ja sinkin elektrolyyttiseen värjäykseen mustaksi, hienojakoisen kuparioksidin valmistuksessa, pyrotekniikassa ja hapettimena kiinteissä rakettipolttoaineissa. Orgaanisen kemian synteeseissä eräisiin savilaatuihin sidottua kuparinitraattia voidaan käyttää aromaattisten yhdisteiden nitraamiseen, dihydropyridiinien hapettamiseen pyridiineiksi ja mietona tioasetaalisuojauksen purkavana reagenssinaMaria Balogh: "Copper(II) Nitrate–K10 Bentonite Clay", teoksessa e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 27.10.2023. ==Lähteet== Luokka:Kupariyhdisteet Luokka:Nitraatit
Valvanne

Valvanne on muun muassa seuraavien suomalaisten sukunimi: * Heikki Valvanne (1919–1985), taloustieteilijä * Hugo Valvanne, vuoteen 1906 Wegelius (1894–1961), suurlähettiläs, teosofinen kirjailija * Leena Valvanne (1920–2008), kätilö * Väinö Valvanne, ent. Wegelius (1887–1919), teosofi ja kirjailija, Hugo Valvanteen veli
Vannas

Vannas tarkoittaa seuraavia: * Kyntöauran terän yleensä kiilamainen kärkiosa, joka leikkaa maan vaakasuunnassa * Merenkulkualuksen kölin ylöspäin kääntyvä jatke edessä ja takana == Sukunimi == * Mauno Vannas (1891–1964), lääkäri ja silmätautiopin professori * Salme Vannas (1918–1993), lääkäri ja silmätautiopin professori == Urheiluseurat == * Auran Vannas, auralainen urheiluseura Luokka:Sukunimet
Tapani Karhu

Tapani Karhu (27. heinäkuuta 1943 Kotka – 29. toukokuuta 2013 Helsinki) oli suomalainen toimittaja. Vuonna 1965 Karhu aloitti sanskritin opiskelun Helsingin yliopistossa, mutta alkoi pian työskennellä toimittajana. Hän työskenteli Ylen nuorten radion avustajana, kunnes siirtyi tekemään nuorille suunnattuja musiikkiohjelmia televisioon. Hän teki muun muassa ohjelmia Poppis (1965–1966) ja Valmiina, pyörii (1967). Myöhemmin hän oli mukana Ilkka Sysimetsän päätoimittamassa Stump-nuorisolehdessä ja kirjoitti erilaisista aiheista myös Me Naiset -lehteen. Karhu toimitti myös keittokirjan yhdessä Kati Napan kanssa. Karhu tutustui uransa aikana moniin suosittuihin artisteihin ja yhtyeisiin kuten Cliff Richard, Spencer Davis, The Hollies ja Tom Jones. Vuonna 2011 Karhulle myönnettiin opetusministeriön ylimääräinen sanomalehtimieseläke. ==Lähteet== ==Aiheesta muualla== * Tapani Karhu ja 1960-luvun poptähdet Yle Elävä arkisto. Luokka:Suomalaiset toimittajat Luokka:Vuonna 1943 syntyneet Luokka:Vuonna 2013 kuolleet
Heikki Vapaatalo

Heikki Ilmari Vapaatalo (s. 13. huhtikuuta 1939 Tyrvää) on suomalainen lääkäri ja emeritusprofessori. Hän on ollut farmakologian professori Oulussa, Tampereella ja Helsingissä. Hänen tutkimuskohteenaan on ollut autonomisen hermoston farmakologia, sykliset nukleotidit ja prostaglandiinit sekä lääkehoito ja toksikologia.Facta 2001, WSOY 1985, 17. osa, palsta 723 Heikki Vapaatalon vanhemmat olivat rakennusmestari Pentti Vapaatalo ja Aino Lähteenmäki. Vapaatalo kirjoitti ylioppilaaksi Hämeenlinnan lyseosta vuonna 1957.Tyrvään yhteiskoulu – Vammalan lukio 1904–1979, s. 341. Vammala: Vammalan lukio, 1979. ISBN 951-95031-7-X. Vapaatalo valmistui lääketieteen ja kirurgian tohtoriksi 1968 ja opiskeli 1970-luvun alussa Saksassa (Hannoverin lääketieteellinen korkeakoulu). Hän työskenteli assistenttina Helsingin yliopistossa 1965–1968, dosenttina 1969–1992, apulaisopettajana 1969–1971. Vuosina 1972–1974 hän oli Oulun yliopistossa apulaisprofessori, vuosina 1975–1992 Tampereen yliopiston biolääketieteen (farmakologian) professori ja 1992–2002 Helsingin yliopiston farmakologian professori.Kuka kukin on 1978 (Runeberg.org)Tampereen suomalainen klubi Helsingin yliopiston opettajat ja virkamiehet Vapaatalo on toiminut peräti noin 50 väitöskirjan ohjaajana. Nuorten tutkijoiden ohjausansioista hän on saanut mm. Maud Kuistilan palkinnon. Laajan tieteellisen toiminnan ohella Vapaatalolla on ollut monipuolinen ura eri organisaatioiden hallintoelimissä ja asiantuntijatehtävissä, mm. Tampereen ja Helsingin yliopistoissa, useissa lääketiedettä ja lääketutkimusta sivuavissa säätiöissä sekä lääke- ja laboratorioalan yhtiöissä. == Lähteet == Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Tampereen yliopiston professorit Luokka:Helsingin yliopiston professorit Luokka:Vuonna 1939 syntyneet Luokka:Elävät henkilöt Luokka:Suomalaiset farmakologit
Matti Vapaavuori

Matti Juhani Vapaavuori (22. toukokuuta 1928 Tampere – 23. tammikuuta 2019 Turku) oli suomalainen lääkäri ja professori. Vapaavuoren vanhemmat olivat insinööri Bror Isidor Vapaavuori ja Lyyli Amanda Hellgren. Hän avioitui 1954 sairaanhoitaja Lilja Annikki Liimataisen kanssa. He saivat kolme lasta; arkkitehti Pekka Vapaavuori on lapsista nuorin. Vapaavuori tuli ylioppilaaksi Helsingin suomalaisesta lyseosta 1947 ja valmistui lääketieteen lisensiaatiksi 1954. Hän sai anestesiologian erikoislääkärin pätevyyden 1958 ja väitteli lääketieteen ja kirurgian tohtoriksi 1962. Turun yliopiston anestesiologian dosentiksi Vapaavuori tuli 1963. Vapaavuori oli Turun yliopiston anestesiologian professori 1970–1991.Facta 2001, osa 17, p. 724. WSOY 1985Facta 2001, Täydennysosa 1994, s. 465. WSOY 1994. Hän oli ensimmäinen Suomessa koko koulutuksensa saanut anestesiologian erikoislääkäri ja myös Suomen ensimmäinen anestesiologian professori. == Lähteet == Luokka:Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1928 syntyneet Luokka:Vuonna 2019 kuolleet
Kauko Kuosma

Kauko Einari Kuosma (14. tammikuuta 1926 Viipuri – 30. maaliskuuta 2013) oli suomalainen pianotaiteilija ja musiikkipedagogi. Kuosman perhe muutti Helsinkiin talvisodan alettua, mutta Kauko Kuosma asui jonkin aikaa sukulaisten luona Tanskassa. Hän oli aloittanut koulunkäyntinsä Viipurissa ja jatkoi myöhemmin Helsingin normaalilyseossa. Jatkosodassa Kuosma palveli Helsingin ilmatorjuntajoukoissa. Kuosman vanhemmat olivat urkutaiteilija Venni Kuosma ja tanskalaissyntyinen pianotaiteilija Sigrid Holst-Christensen. Kauko Kuosma aloitti pianonsoiton Viipurissa vanhempiensa opastuksella. Valmistuttuaan ylioppilaaksi hän opiskeli Sibelius-Akatemiassa vuodesta 1946 alkaen Martti Paavolan oppilaana. Kuosma voitti Maj Lind -pianokilpailun vuonna 1948 ja suoritti pianodiplomin vuonna 1949. Samana vuonna hän piti myös ensikonserttinsa. Kuosma opiskeli myös Pariisin konservatoriossa suorittaen siellä diplomin vuonna 1953. Hän täydensi opintojaan myöhemmin Wienissä. Urallaan Kuosma esiintyi pianokonserttojen solistina, duopianistina ja säestäjänä. Hän konsertoi Suomessa ja ulkomailla ja sävelsi kamarimusiikkia sekä kuoro- ja lauluteoksia. Vuosina 1951–1953 Kuosma oli Kansallisoopperan harjoituspianisti. Hän työskenteli Sibelius-Akatemian pianonsoiton opettajana vuodesta 1954 ja lehtorina vuodesta 1965 eläkkeelle jäämiseensä saakka. Kuosma oli aktiivinen myös musiikin alan järjestöissä ja toimi valtion säveltaidetoimikunnan ja Euroopan musiikin juhlavuoden 1982 Suomen toimikunnan puheenjohtajana. Hän oli myös Taiteen keskustoimikunnan jäsen. Kauko Kuosman puoliso vuosina 1956–1977 oli pianisti Inkeri Siukonen (1927–2014). Keijo Virtamo (toim.): Otavan musiikkitieto (2. painos), s. 394. Helsinki: Otava, 1997. Kauko Kuosma harrasti pienoisrautatieitä, ja hän oli mm. vuonna 1951 perustamassa Suomen vanhinta rautatieharrastusyhdistystä, Pienoisrautatiekerho ry:tä. ==Lähteet== Luokka:Suomalaiset pianistit Luokka: Suomalaiset musiikkipedagogit Luokka:Vuonna 1926 syntyneet Luokka:Vuonna 2013 kuolleet == Aiheesta muualla == * Pianisti Kauko Kuosma kertoo harrastuksestaan (Yle- Areena)
Potash Corporation of Saskatchewan

Potash Corporation of Saskatchewan tai lyhyemmin pelkkä PotashCorp on kanadalainen pörssiyhtiö, jonka kotipaikka on Saskatoon, Saskatchewanin provinssissa Kanadassa. Se on kemianteollisuuden yhtiö, jonka päätuote on kalilannoitteet kuten potaska eli kaliumkarbonaatti. Se on maailman suurin potaskan tuottaja, ja myös globaalisti merkittävä typpilannoitteiden ja fosfaatin tuottaja. Vuonna 2014 PotashCorp tuotti 20% koko maailman potaskasta, 2% typpilannoitteista ja 3% fosforilannoitteista. Lähes kaksi kolmasosaa maailman potaskavarannoista sijaitsee Saskatoonin alueella. Yhtiö on noteerattu sekä New Yorkin että Toronton pörsseissä. Yhtiö perustettiin Saskatchewanin hallituksen toimesta vuonna 1975. Vuonna 1989 siitä tuli julkisesti noteerattu pörssiyhtiö, ja seuraavana vuonna 1990 Saskatchewanin provinssin hallitus myi viimeiset omistamansa osakkeet pois.Archive.org: Saskatchewan Public Enterprise - History Viitattu 20.2.2016 Yhtiö omistaa osan, yhdessä Mosaic Companyn ja Agriumin kanssa, Canpotex ("Canadian Potash Exporters") -yhtiöstä, joka valvoo kaikkea potaskan vientiä Saskatchewanin alueelta. Canpotex on toiminut vuodesta 1972, ja on myynyt lähes 200 miljoonaa tonnia kalilannoitteita noin 60 maassa historiansa aikana.Canadian Company Capabilities: Conpotex Limited Viitattu 20.2.2016. Vuonna 2010 kaivosjätti BHP Billiton yritti vallata Potash Corporation of Saskatchewanin, mutta tämä hanke kilpistyi osavaltion ja Kanadan hallituksen vastustukseen.Hutton, Susan: Investment Canada says "no" to BHP Billiton takeover of PotashCorp. , Mondaq Business Briefing 7.12.2010. Vaatii HighBeam-tilauksen. Viitattu 8.4.2016. == Lähteet == Luokka:Kanadalaiset kaivosyhtiöt Luokka:Kanadalaiset pörssiyhtiöt Luokka:Kemianteollisuusyhtiöt Luokka:Saskatoon
Sakari Vapaavuori

Veli Sakari Vapaavuori (16. helmikuuta 1920 Tyrvää – 30. tammikuuta 1989Kuva hautakivestä. Espoo) oli suomalainen keraamikko. Hän suunnitteli käyttöesineitä posliinista ja abstrakteja veistoksia samotista. Hänen töitään luonnehditaan plastisiksi ja muodoltaan jänteviksi.Facta 2001, osa 17, p. 724. WSOY 1985. Vapaavuori oli 1947–1974 Arabian keraamikko ja loi siellä merkittävän uran. Hän teki abstrakteja veistoksia ennen kuin abstrakti veistotaide oli Suomessa saanut laajempaa jalansijaa, mahdollisesti siksi, ettei hänellä ollut perinteistä kuvanveistäjän koulutusta. Hänen Laajalahteen kirjaston pihalle 1975 (tai 1976) toteutettu veistoksensa Raivaajat on ensimmäinen Espoon taidemuseon Emman julkisen kokoelman teos.Raivaajat.Emma. == Lähteet == Luokka:Suomalaiset keramiikkataiteilijat Luokka:Vuonna 1920 syntyneet Luokka:Vuonna 1989 kuolleet
Gymnasion (Olympia)

Gymnasion () oli antiikin aikainen gymnasion eli urheilupaikka Olympiassa Kreikassa. Se oli yksi Olympian kisoihin osallistuneiden urheilijoiden harjoittelupaikoista. Gymnasionin rauniot sijaitsevat Olympian arkeologisen alueen sisäänkäynnin lähellä Archaía Olympían kunnassa. == Historia == Gymnasion rakennettiin alun perin hellenistisellä kaudella noin vuonna 250 eaa. Rakennuskokonaisuuden säilyneet jäänteet ovat pääosin peräisin 100-luvulta ja ensimmäiseltä vuosisadalta eaa. Gymnasion oli Olympian kisoihin osallistuneiden urheilijoiden harjoittelupaikka ennen kisoja. Se oli tarkoitettu enemmän tilaa vieville urheilulajeille, kuten keihään- ja kiekonheitto sekä juoksulajit, siinä missä viereinen Palaistra oli tarkoitettu esimerkiksi painille, nyrkkeilylle, pankrationille ja pituushypylle. == Rakennus == Gymnasion sijaitsi Olympian pyhäkköalueen luoteisosassa temenos- alueen ulkopuolella lähellä Kladeosjokea. Gymnasionin koko oli noin 120 × 220 metriä. Se koostui suuresta pihasta, jonka jokaisella sivulla oli stoat eli pylväshallit. Pidemmillä itä- ja länsisivulla stoat edustivat doorilaista tyyliä ja lyhyemmillä pohjois- ja eteläsivuilla joonialaista tyyliä. Itäpuolisen stoan pituus oli noin 212 metriä ja leveys noin 11,5 metriä. Siinä oli sisäpihan puolella 60 pylvästä, ja keskellä pituussuunnassa toinen rivi pylväitä, jotka jakoivat sen kahteen laivaan. Stoan pituus vastasi Olympian stadionin pituutta, ja sen lattiassa oli lähtö- ja maaliviivat, joiden välinen etäisyys oli sama kuin stadionilla. Näin se mahdollisti hyvin stadionjuoksun harjoittelemisen sisällä stoassa. Stoan kaksi laivaa muodostivat kaksi juoksurataa, ksystos (sisäpuolella) ja paradromis (pihan puolella). Stoa rakennettiin 100-luvulla eaa. Gymnasionin sisäpihalla, jonka koko oli noin 100 × 200 metriä, harjoiteltiin heittolajeja sekä mahdollisesti pidempiä juoksumatkoja. Pihan etelälaidalla olleen stoan pituus oli alun perin noin 51 metriä ja myöhemmin noin 72 metriä, ja leveys noin 5,2 metriä. Se rakennettiin ensimmäisellä vuosisadalla eaa. Länsisivun stoassa oli todennäköisesti urheilijoille tarkoitettuja huoneita. Sitä ei ole juurikaan säilynyt jälkiä, koska joen virtaus on vuosisatojen aikana huuhtonut rakennelmat pois. Pohjoissivun stoaa ei ole juurikaan tutkittu ja myös se on saattanut tuhoutua samalla tavalla. Palaistra sijaitsi heti Gymnasionin eteläpuolella. Sinne oli pääsy etelälaidan stoasta. 100-luvulla eaa. rakennusten väliin Gymnasionin kaakkoiskulmaan rakennettiin monumentaalisisäänkäynti, jossa oli korinttilaista tyyliä edustaneet pylväät. Sen pituus oli noin 15,5 metriä ja leveys noin 9,8 metriä. == Lähteet == == Aiheesta muualla == Luokka:Gymnasionit Luokka:Olympian rakennukset ja rakennelmat
Palaistra (Olympia)

Palaistra () oli antiikin aikainen palaistra eli paini- ja muu urheilusali Olympiassa Kreikassa. Se oli yksi Olympian kisoihin osallistuneiden urheilijoiden harjoittelupaikoista. Sen rauniot sijaitsevat Olympian arkeologisella alueella Archaía Olympían kunnassa. == Historia == thumb|left|240px|Palaistran rauniot. Palaistra rakennettiin klassisella kaudella tai hellenistisen kauden alussa noin 400–300 eaa. Se oli Olympian kisoihin osallistuneiden urheilijoiden harjoittelupaikka ennen kisoja. Se oli tarkoitettu esimerkiksi painille, nyrkkeilylle, pankrationille ja pituushypylle, siinä missä viereinen Gymnasion oli tarkoitettu enemmän tilaa vieville urheilulajeille, kuten keihään- ja kiekonheitto sekä juoksulajit. == Rakennus == Palaistra sijaitsi Olympian temenos-alueen eli Altiksen länsipuolella lähellä Kladeosjokea. Rakennus oli lähes neliömäinen ja sen koko oli noin 66,4 x 66,8 metriä. Sen keskellä oli samoin lähes neliömäinen peristyylipiha, jonka koko oli noin 41,4 x 41,5 metriä. Harjoitteluun käytetty piha oli päällystetty hiekalla. Piha oli reunustettu 19 x 19 doorilaisella pylväällä eli yhteensä 72 pylväällä. Pylväiden takana kiersi käytävä, jonka takana oli erilaisia huonetiloja sekä joonialaista tyyliä edustaneita pylväikköjä. Pihan eteläpuolella olleessa tilassa oli pylväikkö, jossa oli pihan puolella 15 joonialaista pylvästä. Pohjoispuolella oli efebion- harjoitteluhuone, jossa oli pihan puolella 9 pylvästä. Itä- ja länsisivustoilla oli pienempiä pylväikkötiloja, jotka johtivat erikokoisiin huoneisiin. Huoneita voitiin käyttää esimerkiksi pukeutumiseen, peseytymiseen sekä ihon öljyämiseen (elaiothesion) ja tomuttamiseen hiekalla (konistērion). Huoneita käytettiin myös opetustiloina, ja niissä kuunneltiin filosofien ja puhujien luentoja. Rakennuksen seinien alaosa oli kivestä, yläosa tiilestä ja kattoa kannattavat rakenteet puusta. Sisäänkäynti oli alun perin etelästä kahdesta ovesta, mutta myöhemmin pohjoisen puolelta nelipylväisen propylonin kautta. Pohjoisosasta oli pääsy myös viereiseen Gymnasioniin. Palaistran peristyylin pylväistä 32 on nykyisin kunnostettu. == Lähteet == == Aiheesta muualla == Luokka:Olympian rakennukset ja rakennelmat Luokka:Palaestrat
Jääkiekon B-sarjan maailmanmestaruuskilpailut 1995

Ajankohta 12. huhtikuuta - 21\. huhtikuuta 1995 Isäntämaa Joukkueet 8 Nousi Pääsarjaan 1996 Putosi C-sarjaan 1996 Jääkiekon B-sarjan maailmanmestaruuskilpailut 1995 pelattiin Slovakian Bratislavassa 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. == Tulokset == Joukkue O V T H Maalit Pts SVK LAT POL NED DEN JPN GBR ROM align=left 7 7 0 0 60-15 14 4-3 10-0 13-4 6-2 9-3 7-3 11-0 align=left 7 6 0 1 65-16 12 6-2 6-1 9-2 15-2 8-4 18-1 align=left 7 4 0 3 29-30 8 8-1 3-1 7-5 3-4 6-3 align=left 7 3 0 4 20-38 6 3-2 4-3 2-3 5-3 align=left 7 3 0 4 30-28 6 5-1 9-2 9-4 align=left 7 2 0 5 26-45 4 4-3 8-2 align=left 7 2 0 5 19-35 4 0-2 align=left 7 1 0 6 15-57 2 Slovakia nousi A-sarjaan. Romania putosi C-sarjaan. == Katso myös == * Jääkiekon maailmanmestaruuskilpailut 1995 ==Lähteet== * http://hokej.snt.cz/ms/ms1995.html B-sarjan maailmanmestaruuskilpailut 1995 Luokka:Vuoden 1995 jääkiekko Luokka:Slovakian jääkiekko Luokka:Bratislavan urheilutapahtumat
Jääkiekon C1-sarjan maailmanmestaruuskilpailut 1995

Ajankohta 20. maaliskuuta - 26\. maaliskuuta 1995 Isäntämaa Joukkueet 9 Nousi B-sarjaan 1996 Putosi D-sarjaan 1996 Jääkiekon C1-sarjan maailmanmestaruuskilpailut 1995 pelattiin Bulgarian Sofiassa 20. - 26. maaliskuuta. == Alkulohkot == Joukkue O V T H Maalit Pts KAZ CHN BUL align=left 2 2 0 0 20-1 4 12-0 8-1 align=left 2 1 0 1 4-14 2 4-2 align=left 2 0 0 2 3-12 0 Joukkue O V T H Maalit Pts BLR EST SLO align=left 2 2 0 0 11-5 4 6-1 5-4 align=left 2 1 0 1 7-9 2 6-3 align=left 2 0 0 2 7-11 0 Joukkue O V T H Maalit Pts UKR HUN YUG align=left 2 2 0 0 24-4 4 9-1 15-3 align=left 2 1 0 1 10-10 2 9-1 align=left 2 0 0 2 4-24 0 == Sijoitusottelut == Joukkue O V T H Maalit Pts BLR KAZ UKR align=left 2 2 0 0 5-2 4 2-1 3-1 align=left 2 0 1 1 3-4 1 2-2 align=left 2 0 1 1 3-5 1 Joukkue O V T H Maalit Pts EST CHN HUN align=left 2 2 0 0 15-7 4 9-5 6-2 align=left 2 1 0 1 9-12 2 4-3 align=left 2 0 0 2 5-10 0 Joukkue O V T H Maalit Pts SLO YUG BUL align=left 2 2 0 0 21-4 4 7-3 14-1 align=left 2 1 0 1 9-7 2 6-0 align=left 2 0 0 2 1-20 0 Valko-Venäjä nousi B-sarjaan. Jugoslavia ja Bulgaria putosivat D-sarjaan. C-sarjan maailmanmestaruuskilpailut 1995 Luokka:Vuoden 1995 jääkiekko Luokka:Bulgarian jääkiekko Luokka:Sofian urheilu
Jääkiekon C2-sarjan maailmanmestaruuskilpailut 1995

Ajankohta 21. maaliskuuta – 30\. maaliskuuta 1995 Isäntämaa Joukkueet 10 Nousi C-sarjaan 1996 Jääkiekon C2-sarjan maailmanmestaruuskilpailut 1995 pelattiin Etelä-Afrikan Johannesburgissa 21.–30. maaliskuuta. == Alkulohkot == Joukkue O V T H Maalit Pts LTU ESP BEL AUS GRE align=left 4 4 0 0 40-8 8 4-3 8-2 8-2 20-1 align=left 4 3 0 1 32-8 6 4-1 4-2 21-1 align=left 4 1 1 2 18-19 3 10-2 5-5 align=left 4 1 0 3 16-24 2 10-2 align=left 4 0 1 3 9-56 1 Joukkue O V T H Maalit Pts CRO KOR ISR RSA NZL align=left 4 4 0 0 41-11 8 4-3 7-2 11-1 19-5 align=left 4 3 0 1 37-7 6 7-1 8-2 19-0 align=left 4 2 0 2 23-15 4 8-1 12-0 align=left 4 1 0 3 7-29 2 3-2 align=left 4 0 0 4 7-53 0 == Loppusarjat == Joukkue O V T H Maalit Pts CRO LTU ESP KOR align=left 3 2 1 0 13-9 5 3-3 6-3 4-3 align=left 3 2 1 0 12-8 5 4-3 5-2 align=left 3 1 0 2 13-15 2 7-5 align=left 3 0 0 3 10-16 0 Joukkue O V T H Maalit Pts BEL ISR AUS RSA align=left 3 2 0 1 22-10 4 2-7 10-2 10-1 align=left 3 2 0 1 16-8 4 1-5 8-1 align=left 3 2 0 1 17-17 4 10-6 align=left 3 0 0 3 8-28 0 Ottelu 9. sijasta käytiin Kreikan ja Uuden-Seelannin välillä, ja se päättyi maalein 10–7. C-sarjan maailmanmestaruuskilpailut 1995 Luokka:Vuoden 1995 jääkiekko
Iso-Valkiainen

Iso-Valkiainen on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma- alueeseen. Iso-Valkiainen on osa Vatajanjoen valuma-aluetta. == Maantietoa == Järven pituus on 550 metriä, leveys 350 metriä ja sen pinta-ala on 15 hehtaaria. Se sijaitsee heti Iso Venesjärven itäpuolella Sahapukkikankaalla. Siihen laskee neljä suo-ojaa, joista kaksi kuivattavat järven omia vesijättömaita ja yksi tuo Sahapukkinevan vedet. Järven laskuoja lähteen sen lounaispäästä ja laskee 250 metrin mittaisena Iso Venesjärveen, joka on pari metriä alempana. Rantaviivan pituus on 1,7 kilometriä. Järven lounaispää on hyvin matala ja se onkin ruohottunut ja soistunut melkein umpeen. Avosuota on myös järven kaakkoiskulmassa. Sen koillispäähän rajoituvat entiset maatilan pellot. Rannoille on rakennettu kymmenisen vapaa-ajan tai kiinteää asuntoa. Niille johtaa tiet järven itäpuolelta ohittavalta valtatieltä 3. == Historiaa == Vuonna 1876 haki kruununtorppari Isak Kivipelto ja hänen kumppaninsa lupaa saada laskea "Isovalkiaisenjärvi". Tähän annettiinkin päätös saman vuoden marraskuussa. Järvellä onkin suoritettu järvenlasku, sillä ennen laskua oli järvi Λ-kirjaimen muotoinen. Järvenlaskussa itäinen lahdelma maatui kaakossa sijaitsevaksi avosuoksi. Myös länsipään matalikot olivat syvempiä ja avovettä. Järven laskuoja oli puolet lyhyempi. Järveä on kutsuttu myös nimellä "Iso Valkijärvi" 1800-luvulla ja vielä vuoden 1959 painetussa peruskartassa. Vuosien 1985 ja 1992 kartoissa sen nimi oli "Iso-Valkiainen". == Lähteet == Luokka:Vatajanjoen valuma-alue Luokka:Parkanon järvet
Muhammad Hassanein Heikal

Muhammad Hassanein Heikal (23. syyskuuta 1923 Kairo, Egypti – 17. helmikuuta 2016 Kairo, Egypti) oli egyptiläinen journalisti, jota pidettiin alallaan yhtenä arabimaailman kuuluisimmista ja vaikutusvaltaisimmista. Hän työskenteli Egyptin valtiolliselle sanomalehti Al-Ahramille. Hänen nimensä yhdistettiin etenkin Gamal Abdel Nasseriin. == Elämäkerta == Heikal syntyi Kairossa 23. syyskuuta 1923 ja opiskeli Kairon yliopistossa. Hän työskenteli Egyptian Gazette -lehdelle toimittajana vuonna 1943, Rosal Yussefille seuraavasta vuodesta eteenpäin ja Akher Saalle vuosina 1953–1956. Al-Ahramin toimitukseen hän liittyi vuonna 1957. Gamal Abdel Nasser oli noussut Egyptin johtoon vuonna 1954 ja Heikal nousi hänen ystävänään johtavaksi Egyptin ja alueellisen politiikan asiantuntijaksi ja artikuloi Nasserin arabisosialistista ideologiaa. Etenkin Heikalin perjantaikolumneista tuli suosittuja. Toisaalta häntä syytettiin myös Nasserin autoritaarisen ja yksilönvapauksia rajoittaneen politiikan tukemisesta. Nasser kuoli äkillisesti vuonna 1970, ja hänen seuraajansa Anwar Sadat erotti vuonna 1974 Heikalin Al-Ahramin toimituksesta. Hänelle tarjottiin kuitenkin paikkaa presidentin neuvonantajana, josta hän kieltäytyi. Vuonna 1981 Sadat pidätytti Heikalin satojen muiden tapaan, mutta Sadat sai surmansa islamistien iskussa vielä samana vuonna ja häntä seurannut Hosni Mubarak vapautti Heikalin. Heikal julkaisi uransa aikana 49 kirjaa, joissa kritisoitiin esimerkiksi Sadatia ja sittemmin myös Mubarakia. Hän esiintyi heikkenevästä terveydestään huolimatta usein televisiossa kertoen politiikasta ensin Al-Jazeeralla ja sittemmin CBC:llä. Heikal kuoli 17. helmikuuta 2016 Kairossa. Abdel Fattah al-Sisi kutsui Heikalia ”journalismin ikoniksi” ja diplomaatti Mustafa el-Fiqi ”kansakunnan autenttiseksi muistiksi”. == Lähteet == Luokka:Egyptiläiset henkilöt Luokka:Toimittajat Luokka:Vuonna 1923 syntyneet Luokka:Vuonna 2016 kuolleet
Juha Karvanen

Juha Karvanen -nimisiä henkilöitä ovat: * Juha Karvanen, suomalainen tilastotieteen professori * Juha Karvanen (s. 1983), suomalainen käsikirjoittaja ja ohjaaja
Väinö Salmi

Väinö Ilmari Salmi (17. helmikuuta 1916 Karhula – 16. maaliskuuta 1997 Kotka) oli suomalainen Karhulassa asunut valimon työnjohtaja ja kirjailija.Kymenlaakson kirjailijat : Väinö SalmiKirjasampo.fi :Väinö Salmi == Teoksia == * Novelli Ole valmis : kertomus pulavuosilta teoksessa Verstaalla kukkii pelakuu : Metalli kirjoittaa -84 -kilpailusta valittuja novelleja, kertomuksia ja runoja. Metallityöväen liitto, Helsinki 1984. * Novellit Terästä ja ihmisiä ja Elämä metallin ulkopuolella teoksessa Sielu metallin sukua : metallityöläisten elämää. Museovirasto, Helsinki 1995 == Lähteet == Luokka:Suomalaiset työläiskirjailijat Luokka:Vuonna 1916 syntyneet Luokka:Vuonna 1997 kuolleet
Valkea

Valkea voi tarkoittaa seuraavia: * valkea, valkoinen * valkea, tuli * Kauppakeskus Valkea, kauppakeskus Oulussa
Inside Amy Schumer

Inside Amy Schumer on yhdysvaltalainen komediasarja, jonka on luonut sarjan pääosaa näyttelevä Amy Schumer. Sarjan ensimmäinen jakso esitettiin amerikkalaisella Comedy Central -kaapelikanavalla 30. huhtikuuta 2013. Sarja sai Peabody-palkinnon vuonna 2015, ja samana vuonna se palkittiin parhaan sketsisarjan Primetime Emmy -palkinnolla. Sarjan neljäs tuotantokausi esitettiin Yhdysvalloissa vuonna 2016. Kanava tilasi sarjasta myös viidennen tuotantokauden, mutta elokuussa 2016 Schumer kertoi, että uusia jaksoja ei tehdä lähiaikoina, koska hän haluaa keskittyä stand-up-uraansa. Suomessa sarja julkaistiin kokonaisuudessaan Yle Areenassa 7. huhtikuuta 2017. == Juoni == Jokainen jakso sisältää useita osioita, kuten sketsejä, katuhaastatteluja ja stand up -komiikkaa. Amy Schumer esiintyy ohjelman jokaisessa osiossa. Jakso päättyy Amy Goes Deep -osioon, jossa Amy Schumer haastattelee tunnettua tai vähemmän tunnettua henkilöä ilman tabuja. == Lähteet == == Aiheesta muualla == * * Sarjan viralliset sivut * Luokka:2010-luvun yhdysvaltalaiset komediasarjat Luokka:2020-luvun yhdysvaltalaiset komediasarjat Luokka:Primetime Emmy -palkitut ohjelmat Luokka:Comedy Centralin televisio-ohjelmat
Okrat

Okrat (Abelmoschus) on malvakasvien heimoon kuuluva suku, jossa on yksitoista lajia. Okrat ovat kotoisin trooppiselta alueelta Itä-Afrikassa, Etelä- ja Kaakkois-Aasiassa, Madagaskarilla ja Koillis-Australiassa. Suku on aiemmin yhdistetty hibiskuksiin (Hibiscus). Lajit ovat yksi-, kaksi- tai lyhytikäisiä monivuotiskasveja, joiden kaarna on lujarakenteista. Sen vuoksi joitakin okralajeja on käytetty myös kuitukasveina. Lehdet ovat vaahteran lehtiä muistuttavia, sormiliuskaisia. Tropiikin kuivilla alueilla eräät lajit selviävät kuivan kauden läpi suuren mukulan ansiosta, vaikka maanpinnan yläpuoliset kasvinosat kuolevat. Kukat muistuttavat hibiskusten kukkia ja ovat väriltään keltaisia, vaaleanpunaisia, oranssinvärisiä tai punaisia. Useita lajeja käytetään koristekasveina. Niitä voidaan viljellä yksivuotisina kesäkukkina. Okran lisäksi tunnetuimpiin okrien suvun edustajiin kuuluu aibika, joka voi kasvaa lähes 2,5 metrin korkuiseksi. Sen varsia peittävät pienet, sukamaiset karvat. Lehdet ovat 3–7-sormisia ja jopa 45 senttimetriä pitkiä. Kukat ovat valkoisia – keltaisia ja niiden keskusta on purppuranpunainen. Kukat sijaitsevat yksittäin tai pienissä tertuissa. Kota kasvaa noin 8 senttimetriä pitkäksi. == Lajeja == * okra eli vihannesokra (Abelmoschus esculentus) * aibika (Abelmoschus manihot) * Abelmoschus moschatus == Lähteet == == Aiheesta muualla == * Suomen Lajitietokeskus: Okrat – Abelmoschus * Finto: Kassu – Kasvien suomenkieliset nimet: Abelmoschus Luokka:Malvakasvit
Hiprakkainen esiliina

Hiprakkainen esiliina (The Drowsy Chaperone) on Bob Martinin ja Don McKellarin kirjoittama musikaali, jonka sävellyksistä vastasivat Lisa Lambert ja Greg Morrison. Näytelmä on yhdysvaltalaisten 1920-luvun musikaalien parodia. Tarina kertoo keski-ikäisestä, epäsosiaalisesta teatterifanista, joka soittaa lempimusikaalinsa, kuvitteellisen Hiprakkaisen esiliinan LP-levyä. Näytelmä herää eloon hänen huoneistossaan hänen itsensä kommentoidessa sen musiikkia, näytelmää ja näyttelijöitä. Hiprakkainen esiliina kantaesitettiin Toronton Rivolissa 1998, ja se avattiin Broadwaylla 2006 ja Lontoossa 2008. Musikaali on saanut molemmissa osakseen monia palkintoja, ja sitä on esitetty sen jälkeen muun muassa Los Angelesissa, New Yorkissa ja Japanissa. Suomen- kantaesitys oli Imatran teatterissa 13. helmikuuta 2016, suomentajana Timo Rissanen. == Lähteet == == Aiheesta muualla == Luokka:Musikaalit
Loongkoonan

Loongkoonan (1910–2018) oli australialainen taidemaalari. Hän oli aboriginaaleihin kuuluva vanhin ja matriarkka Kimberleyn alueelta Länsi- Australiasta. Hän aloitti taiteellisen uransa vasta 95-vuotiaana mutta sai Australiassa hyviä arvosteluja ja taidepalkintoja. Hän kiersi myöhään alkaneen uransa aikana eri puolilla Australiaa, ja vuonna 2016 hänen teoksiaan oli näytteillä myös Yhdysvalloissa. Loongkoonanin teosten aiheet liittyvät hänen edustamaansa aboriginaaliheimoon (nyiginat) ja sen perinteisiin asuinalueisiin. Loongkoonan oli kuollessaan yksi harvoista ihmisistä, jotka vielä puhuivat uhanalaista nyiginakieltä.The New York Times: 105-year-old Australian Aboriginal artist honored with U.S. exhibition == Lähteet == Luokka:Australialaiset taidemaalarit Luokka:Yli satavuotiaiksi eläneet australialaiset Luokka:Vuonna 1910 syntyneet Luokka:Vuonna 2018 kuolleet Luokka:Australian alkuperäisasukkaat
Steele Beauttah

Steele Beauttah (1947/8 – toukokuu 2001) oli kenialainen funklaulaja. Hän johti 10-henkistä Air Fiesta Matata -kokoonpanoa, joka muun muassa esiintyi Miles Davisin kanssa Saksassa (1969) ja sai Davisilta lisäksi kutsun Yhdysvaltoihin. Vuonna 1971 BBC World Service valitsi Air Fiesta Matatan parhaaksi afrikkalaisyhtyeeksi. Kuusiviikkoinen kiertue vei yhtyeen Hongkongiin vuonna 1974; kulut yhtyeen jäsenet maksoivat käyttämillään soittimilla. Yhtye hajosi tämän jälkeen, koska rahasta oli pula eikä soittimia ollut. Beauttahilla oli vielä lyhyeksi jäänyt sooloura vuoteen 1976. Hänelle kehittyi uransa päätteeksi pitkäaikainen heroiiniriippuvuus, mutta myöhemmin hän koki uskonnollisen herätyksen ja myös löysi musiikkiin liittyneen työn. Beauttahille oli suunniteilla uusi kiertue Isossa-Britanniassa, mutta tämä ei ehtinyt toteutua, kun Beauttah kuoli vuonna 2001The Guardian: 'If I didn't save this music no one else would' lyhyen sairauden jälkeen Kenyattan kansallissairaalassa.AllAfrica.com: Kenya: Veteran Soul Musician Dies == Lähteet == Luokka:Kenialaiset laulajat Luokka:1940-luvulla syntyneet Luokka:Vuonna 2001 kuolleet
Tagliatelle

Tagliatelle (, monikollinen, yksikössä tagliatella) on litteän nauhamainen pastamuoto. Se on usein tehty munapastasta. Tagliatelle valmistetaan leikkaamalla nauhoja suuremmasta pastataikinalevystä. Muodon nimi tarkoittaakin leikattua. Tagliatelle kuuluu perinteisesti Bolognan alueen ruokakulttuuriin, ja se tarjoillaan usein jauhelihakastikkeen kanssa. Tagliatellea myydään usein myös värjättynä esimerkiksi pinaatilla tai tomaatilla. Siitä valmistetaan myös sahareunaisia muotoja, joita kutsutaan italiaksi nimillä tagliatelle ziglinate ja tagliatelle zigrinate. Fettuccine on erityisesti Rooman alueella käytetty pastatyyppi, joka muistuttaa suuresti tagliatellea. == Lähteet == == Aiheesta muualla == Luokka:Pasta